Thomas Hofer

Thomas Hofer (s. 28. tammikuuta 1996) on itävaltalainen mäkihyppääjä. Hofer edustaa SV Innsbruck-Bergisel-Tirol -seuraa.

Hofer debytoi maailmancupissa tammikuussa 2016 Zakopanen suurmäen kilpailussa sijoittuen sijalle 23. Näin ollen hän saavutti heti ensimmäiset maailmancupin pisteensä. Parhaimmillaan hän on ollut 22:s Vikersundin lentomäessä helmikuussa 2016. Continental Cupista Hoferilla on kaksi voittoa.

Vuoden 2013 Euroopan nuorten olympiafestivaaleilta Râșnovista Hofer saavutti kolme pronssia, joista yksi oli henkilökohtainen.

Lähteet 

Itävaltalaiset mäkihyppääjät
Vuonna 1996 syntyneet
Elävät henkilöt